b'\n_START_ARTICLE_\nMilan Hod\xc5\xbea\n_START_SECTION_\nBakgrunn\n_START_PARAGRAPH_\nHod\xc5\xbeas far var protestantisk sogneprest. Han fikk skolegangen p\xc3\xa5 skoler i Bansk\xc3\xa1 Bystrica, Sopron og Hermannstadt, studerte jus ved universitetene i n Budapest og i Klausenburg og avsluttet studiene med historie og slavistikk ved Universitetet i Wien. Han hadde en betydelig spr\xc3\xa5kbegavelse og l\xc3\xa6rte seg ved siden av slovakisk ogs\xc3\xa5 syv andre spr\xc3\xa5k: Tysk, engelsk, fransk, polsk, serbokroatisk, rumensk og ungarsk.\n_START_SECTION_\nKarriere\n_START_PARAGRAPH_\nHod\xc5\xbea startet sin karriere som journalist i Budapest i 1897. Han redigerte og grunnla avisen Slovensk\xc3\xbd denn\xc3\xadk rundt \xc3\xa5rhundreskiftet og han var med p\xc3\xa5 \xc3\xa5 grunnlegge avisen Slovensk\xc3\xbd t\xc3\xbd\xc5\xbedenn\xc3\xadk som kom ut ukentlig. Fra 1916 til 1918 var Hod\xc5\xbea redakt\xc3\xb8r for det \xc3\xb8sterrikske pressekontor i Wien, f\xc3\xb8r han begynte som politiker._NEWLINE_Hod\xc5\xbea var en n\xc3\xa6r venn og r\xc3\xa5dgiver av erkehertug Franz Ferdinand, etterf\xc3\xb8lgeren til de \xc3\xb8sterrikske og ungarske troner.\n_START_SECTION_\nPolitiker\n_START_PARAGRAPH_\nEtter den f\xc3\xb8rste verdenskrig ble Hod\xc5\xbea utnevnt til leder for det tsjekkoslovakiske Bondepartiet i Slovakia og som s\xc3\xa5dan fikk han betydelig innflytelse over Tsjekkoslovakias politikk p\xc3\xa5 alle omr\xc3\xa5der. Hod\xc5\xbea  p\xc3\xa5virket prosessen med en ny landreform. Fra 1921 var Milan Hod\xc5\xbea ogs\xc3\xa5 professor i moderne historie ved Comenius-universitetet i Bratislava._NEWLINE_I mellomkrigstiden var han involvert i mange slovakiske aviser og blader og han hadde en sterk politisk og ideologisk innflytelse p\xc3\xa5 disse. Hans politiske papirer ble publisert i verket \xc4\x8cl\xc3\xa1nky, re\xc4\x8di, som strakte seg over seks bind og ble utgitt mellom 1930 og 1934.\n_START_SECTION_\nStatsminister\n_START_PARAGRAPH_\nHod\xc5\xbea satt som statsminister i Tsjekkoslovakia fra 1935 til 1938 og i desember 1935 som fungerende president i Tsjekkoslovakia. Som en forkjemper for regional integrasjon ble Hod\xc5\xbea kjent for sine mange fors\xc3\xb8k p\xc3\xa5 \xc3\xa5 etablere en demokratisk f\xc3\xb8derasjon av sentraleuropeiske stater. Mot slutten kom han p\xc3\xa5 kant med flere tsjekkiske politikere p\xc3\xa5 grunn av sin forsterkede Slovakia-orientering.\n_START_SECTION_\nEksil\n_START_PARAGRAPH_\nEtter at M\xc3\xbcnchenavtalen ble underskrevet flyttet Hod\xc5\xbea i eksil til Sveits og deretter til Frankrike (1939), Storbritannia (1940) og siden 1941 bodde han i USA._NEWLINE_Hans s\xc3\xb8nn var Fedor Hod\xc5\xbea som ogs\xc3\xa5 var politiker og han var nev\xc3\xb8 av Michal Miloslav Hod\xc5\xbea, en politiker og poet.'